b'\n_START_ARTICLE_\nJyv\xc3\xa4luku (maatalous)\n_START_PARAGRAPH_\nJyv\xc3\xa4luku on historiallinen maan viljavuutta ja viljan satoisuutta kuvaava luku. Jos esimerkiksi kylvettiin yksi hehtolitra viljaa ja satona saatiin 7 hehtolitraa, sanottiin saadun seitsem\xc3\xa4s jyv\xc3\xa4. Harvaan kylvett\xc3\xa4ess\xc3\xa4 jyv\xc3\xa4luku saattoi saada hyvin suuren arvon, vaikka kokonaissato oli pieni. Siksi sadon suuruus alettiin ilmoittaa kiloina tai hehtolitroina hehtaaria kohti.'